**PREDUPISI U 1. RAZRED OSNOVNE ŠKOLE ZA ŠKOLSKU GODINU 2015./2016.**

Osnovna škola Satnica Đakovačka

Bana Josipa Jelačića 6, Satnica Đakovačka

031/ 852-141

**OBAVIJEST RODITELJIMA**

**djece dorasle za upis u 1.razred osnovne škole u školskoj 2015./2016. godini**

Sukladno *Zakonu o odgoju i obrazovanju u osnovnoj i srednjoj školi* i *Pravilniku o postupku utvrđivanja psihofizičkog stanja djeteta, učenika te sastavu Stručnog povjerenstva* (NN 67/14), obvezni smo izvršiti pripremne radnje za upis djece u prvi razred osnovne škole u sljedećoj školskoj godini.

|  |
| --- |
| **Obveznici polaska u osnovnu školu, za školsku 2015./2016. godinu, su djeca rođena u razdoblju od 01. travnja 2008. do 31. ožujka 2009. godine.** |

**Molimo roditelje budućih prvašića da svu djecu koja su rođena u ovom razdoblju i stanuju na upisnom području OŠ Satnica Đakovačka** (Satnica Đakovačka, Gašinci) **prijave za pregled i izvrše predupis svoje djece do 21. veljače 2015. godine.**

**Prijave za predupis se obavljaju pozivom pedagoginji škole ili u tajništvo škole na broj 852-141 svakim radnim danom od 8:00 do 14:00 sati do 21. veljače 2015. godine.**

**Za prijavu su potrebni sljedeći podaci:** ime i prezime djeteta, ime majke i oca, spol, datum rođenja, adresa stanovanja, OIB djeteta i broj kontakt telefona.

Na predupis ne treba dovoditi dijete, niti donositi njegove dokumente.

Roditelji djece dorasle za upis, **koji ne ispune svoje zakonske obveze** glede prijave i upisa svoje djece u prvi razred, **podliježu kaznenoj odredbi** iz članka 152. *Zakona o odgoju i obrazovanju u osnovnoj i srednjoj školi* (NN br.87/08, 86/09, 92/10, 105/10, 90/11, 16/12, 86/12, 126/12, 94/13, 152/14).

 pedagoginja

Valerija Živković